section_heading: Župna Crkva Svetog Petra Apostola
paragraph_text: Sljedeća dva pobočna oltara postavljena su u kutu ispred svetišta i triumfalnog luka: oltar svetog Nikole, biskupa, je slijeva, a oltar Svetog Josipa, Zaručniku Blažene Djevice Marije, zdesna. Slike svetog Nikole i svetog Josipa, rađene 1782. u tehnici ulja na platnu, dobro su uščuvane. Premda autori nisu poznati, očito su bili majstori vješte ruke. Uz povijesnu slike imaju i umjetničku vrijednost. U svetištu (apsidi) crkve, ispred "starog" oltara, postavljena je godine 1978. - prema novim propisima - menza (stol - oltar prema puku) i ambon (stalak s kojega se čita ili govori, besjedište). Načinjeni su od elemenata dotadašnje pričesne klupe i propovijedaonice, a radio ih je Mato Dujić, stolar iz Petrijevaca.